Tutu bly in die hospitaalEmeritus-aartsbiskop Desmond Tutu. Foto: Ilan Godfrey/Templeton Prize/SAPA Die Desmond en Leah Tutu-stigting sê die afgetrede aartsbiskop Desmond Tutu het ŉ “klein prosedure” ondergaan sodat dokters die infeksie, waarmee hy nou al ŉ paar weke lank sukkel, kan ondersoek. ŉ Woordvoerder vir die stigting het Saterdag gesê die Nobelpryswenner sal nog ŉ paar dae lank in die hospitaal in Kaapstad moet bly. Tutu word al ŉ paar jaar lank vir prostaatkanker behandel. Volgens die stigting het Mpho, Tutu se dogter, gesê die kanker is onder beheer, maar die infeksie is die gevolg van vorige behandeling vir die siekte. Sy het gesê die dokters is tevrede met die vordering van haar pa se antibiotiese behandeling. Tutu is op 28 Julie in die hospitaal opgeneem nadat hy vroeër die maand ŉ week lank in die hospitaal gebly het.. Lees alle vorige berigte oor Desmond Tutu op Maroela Media.